open-index/open-wikipedia-markdown huggingface dataset:
Aksjemordet

***Aksjemordet*** er en norsk kriminalserie i tre deler som gikk på NRK-TV i 1990. Regi var ved Terje Mærli, som også skrev dreiebok sammen med Helge Aarrestad. Jan Hogne Sandven var dramaturg. Serien er basert på Geir Imsets roman med samme navn fra 1986. Den var produsert av Fjernsynsteatret og innspilt sommeren 1989.

Handlingen er lagt til 1980-årenes turbulente finansliv i Norge. En journalist gransker et drap som hans egen far skal ha begått. Drapsofferet var en finansmegler som ble dyttet foran en trailer. 

*Aftenposten*s anmelder gav den forholdsvis dårlig omtale og mente særlig at siste episode trakk serien ned.

## Rollebesetning
*Torfinn Nag .... Journalist Jon Kaspersen
*Ivar Nørve .... Fondsmegler Nordahl 
*Anders Hatlo .... Fondsmegler Rolfsen (drapsoffer)
*Anne Marie Ottersen .... Irene Rolfsen
*Marianne Krogh .... Rolfsens sekretær
*Petronella Barker .... Beth
*Sverre Bentzen
*Joachim Calmeyer .... Kaspersens far (mistenkt)
*Sverre Anker Ousdal .... Advokat Riisnes
*Jarl Goli .... Direktør Henning Chr. Moe
*Bjørn Floberg
*Ole-Jørgen Nilsen
*Sven Nordin
*Johannes Joner
*Lasse Lindtner
*Kari-Ann Grønsund

## Referanser


## Eksterne lenker
*
Askeladden (TV-serie)

***Askeladden*** var en norsk TV-quiz som gikk på TV 2 fra 1992 til 1993 med Finn Schau som programleder. Konseptet gikk ut på at tre deltakere fikk 16 svar foran seg på en TV-vegg der de skulle luke ut hvilke svar som var feil. En deltaker ble slått ut etter hver omgang. Tredje og siste omgang var finale der de to gjenværende deltakerne skulle kjempe mot klokka for å vinne kveldens hovedgevinst.

Dette var det aller første norskproduserte programmet som ble sendt på TV 2. Det hadde premiere samme dag som kanalen startet sine sendinger og ble sendt på alle hverdager klokken 19.30.

Det ble utviklet av britiske Action Times og produsert av Wegelius Television og Norsk Filmstudio.

Programmet hadde mange likhetstrekk med Jeopardy.

## Referanser


## Eksterne lenker
* NETT-TV (åpningsvignett)
Drammens Is

**Drammens Is,** lanserte i 1953 Gullkrone-isen, og det er der navnet kroneis oppsto, avbildet på isen var ett gutteansikt med krone på hodet, isen kostet også 1 krone i tidsrommet 1955 til 1970. Salget endret seg etter hvert fra små produkter til større dessert is. Rudolf Hansen som i 1953 hadde startet "Drammens iskremfabrikk" ga seg som direktør i 1976, da sønnen, Asbjørn Rudolf Hansen overtok. Drammens Is var en landsdekkende distributør av iskrem på lik linje med Diplom is som var eid av de Norske meieriene. 

## Historie
Drammens Is hadde utviklet et unikt datasystem som styrte hele varestrømmen i distribusjonen, som holdt orden på alle varelagre, både i fryselagrene og bilene. Senere ble det mye utvikling, blant annet på et felt som bidro til at Drammens Is også tjente penger om vinteren, det ble utviklet et helautomatisk anlegg for fremstilling av kokosboller. På det meste ble det solgt 20 millioner kokosboller i året. Videre ble det fra 1982 utviklet salg og markedsføring av dypfryste ferdige hamburgere. Drammens Is hadde på 1990 tallet utviklet seg til landets tredje største iskremprodusent.

### Bombeattentatet
4. juni 1997 ble bedriftens bygningsmasse totalskadet ved en bombeeksplosjon på naboeiendommen, da Bandidos sitt hovedkvarter i Drammen ble utsatt for ett attentat fra en rivaliserende motorsykkelklubb. Bomben var så kraftig at Drammens Is sine lokaler ble sprengt i stykker samtidig. En tilfeldig forbipasserende kvinne ble drept, og det ble gjort skader for rundt 280 millioner kroner.

### Slutten
I januar 1998 ble produksjonen overført til Bremen. Først etter at Nestlé hadde kommet til den erkjennelse at de ikke greide produksjonen ved sitt tyske anlegg, at det ble inngått avtale om at Nestlé-konsernet overtok 49% av aksjene i selskapet samt rettighetene til varemerkene. Iskremfabrikken i Drammen ble aldri gjenoppbygget grunnet store økonomiske tap.

## Produkter
De mest kjente produktene:
* Gullkrone
* Kjempe-Yes
* Hip
* Hawaii
* Mr.Yankee
* Break
* Luksuspinne
* Kjempe-Nuggi
* Sjokoladepinne
* Banansplit
* Nuggi
* Twin
* Kokosboller
* «På Minuttet» Pizza Pirog / Hamburgere

## Referanser
Leif-Kjartan Bjørsvik

**Leif-Kjartan Bjørsvik** (født 1972) er en norsk journalist, kommunikasjonsrådgiver og redaktør. Han har siden 2024 vært ansvarlig redaktør i *[[Askøyværingen]]* og *[[Vestnytt]]*. Han har også nesten 20 års erfaring fra NRK.

## Karriere
### Utdanning
Bjørsvik har en bachelorgrad i ledelse og kommunikasjon/pr fra Handelshøyskolen BI i 2014. I graden inngår også fag fra Universitetet i Bergen og Høgskolen i Bergen. Han er også utdannet personlig trener og sykkelinstruktør fra Norges idrettshøgskole.

### Jobb
Bjørsvik begynte ved NRKs distriktskontor i Sogn og Fjordane i 1995, før han kom til Dagsnytt i 1996. Der jobbet han blant annet som reporter, programleder og vaktsjef. Han var nestleder i NRKs Journalistlag fra 2001 til 2004, og leder i perioden 2004-2006. Fra 2007-2009 var Bjørsvik programsjef i NRK P2 med ansvar for kanalens verbalprogrammer. Fra 2009 til desember 2010 var han sjef for NRKs digitale radiokanaler. Til stillingen lå også ansvar for internettradio, radio på mobiltelefon og nye distribusjonsformer. Fra 2011 til 2013 jobbet han som vaktsjef for radio, tv og internett i NRK Hordaland.    

I perioden april 2013 til februar 2019 jobbet Bjørsvik som kommunikasjonssjef og leder for merkevare og kommunikasjon i Sbanken, tidligere Skandiabanken. Her var han blant annet ansvarlig for all kommunikasjon rundt lansering av ny nettbank, børsnoteringen av banken og navnebyttet.

I 2019 gikk han til stillingen som nyhetsleder i *[[Askøyværingen]]* og *[[Vestnytt]]* og i januar 2024 ble han ansvarlig redaktør i de to avisene.

### Verv
Han var nestleder i NRKs Journalistlag fra 2001 til 2004, og leder i perioden 2004-2006. Bjørsvik har vært medlem av landsstyret i Norsk Journalistlag (NJ) i to perioder fra 2003 til 2007, og medlem av landsstyrets arbeidsutvalg fra 2005 til 2007. Han var også styremedlem ved Institutt for Journalistikk (IJ) fra 2005-2007, og innvalgt som NRKs representant i styret for foreningen Radiodager fra 2007 til 2010.

## Referanser
Baluba

***Baluba*** er et norsk humorprogram med Synnøve Svabø som gikk på NRK-TV i 1996. I denne serien inviterte Svabø kjente gjester til intervju og uhøytydelige spørreleker i studio. I tillegg lagde hun en rekke stunt som vakte oppsikt. 

*Baluba* var TV-programmet som gjorde Synnøve Svabø landskjent og det regnes forøvrig som hennes mest suksessfulle TV-opptreden. Prosjektleder var Charlo Halvorsen.

Premieren ble sett av 966 000 og ble det tredje mest sette TV-program den uken.

## Referanser


## Eksterne lenker
*
Ibn Khordadbeh

**Abu’l-Qāsem ʿObayd-Allāh Ibn Ḵordāḏbeh** (persisk: ; født c. 820, død c. 912) var en persisk geograf og byråkrat kjent for å ha skrevet den eldste bevarte arabiske boka om administrativ geografi.

Ibn Ḵordāḏbeh var sønn av en velstående persisk familie i nordlige Iran, og ble oppnevnt til Post og Politidirektør (etterretningssjef) i Abbasid-provinsen i Jibal i nordvestlige Iran, under kalifen al-Mutammid som regjerte i 869–885. Med denne stillingen var han både ansvarlig for posten og fungerte som kalifens personlige spion i denne viktige provinsen. Provinsen lå rett ved karavanruten til Bagdad. 

Rundt 870 skrev Ibn Ḵordāḏbeh Boken om Veier og Kongedømmer. Dette verket beskriver folkeslagene og provinsene i kalifatet Abbasid. Den er en av få overlevende kildene som beskriver de jødiske handelsreisende som kaltes radhanitter. 

## Referanser


## Kilder
* Adler, Elkan. *Jewish Travellers in the Middle Ages*. New York: Dover Publications, 1987.
* Bendiner, Elmer. *The Rise and Fall of Paradise*. New York: Putnam Books, 1983.
* Bareket, Elinoar. "Rādhānites". in *Jewish Civilization: An Encyclopedia*. Norman Roth, ed. Routledge, 2002. s. 558-561.
* Fossier, Robert, red. *The Cambridge Illustrated History of the Middle Ages*, vol. 1: 350-950. Cambridge University Press, 1997.
* Gil, Moshe. "The Radhanite Merchants and the Land of Radhan." i *Journal of the Economic and Social History of the Orient* 17:3 (1976). s. 299-328.
Montreux Jazz Festival

**Montreux Jazz Festival** er en musikkfestival som blir arrangert hvert år i juli i Montreux i Sveits. Den er kjent for å huse verdens ledende navn innen jazz, og for å være en av Sveits' viktigste attraksjoner.  

Festivalen ble etablert i Montreux 1967 etter et initiativ av pianisten Géo Voumard sammen med René Langel og Claude Nobs. Den første festivalen varte bare tre dager, men ble år etter år stadig større, til den hadde en rekordlengde på 23 dager i 1977. Etter at byens Casino brant (1971), ble festivalen flyttet til Montreux Pavillion, før det nybygde Casino igjen tok over (1975), inntil det ble flyttet til byens Convention Center (1993).
  
Gratiskonserter har blitt et viktig element (1995–), sammen med at festivalen i de senere år har åpnet for stadig mer penge-innbringende populærmusikk.  Festivalen er med i International Jazz Festivals Organizations. Claude Nobs har forfattet *Montreux at 40* (2007).

## Eksterne lenker

* Montreux Jazz Festival
* Claude Nobs Foundation
* Live at Montreux on YouTube
* Claude Nobs Revealed on CNN.com International
Tour of California

**Tour of California** er et profesjonelt sykkelritt som er en del av UCI America Tour. Løpet er også kjent som **Amgen Tour of California**, oppkalt etter hovedsponsoren Amgen. Rittet ble arrangert for første gang 19. februar 2006, og går over åtte dager. Fra 2010 er løpet flyttet fra februar til mai, samtidig med Giro d'Italia. Tour of California er USAs største profesjonelle sykkelritt, med 8-9 ProTour-lag på startstreken. Det var i 2010 diskusjoner om rittet skulle få ProTour-status fra 2011 eller 2012. 

Fra 2017 inngår det i UCI WorldTour-kalenderen. 

## Sammenlagt

## De andre konkurransene

## Referanser


## Eksterne lenker
*
Oslo Jazzhus

**Oslo Jazzhus** (etablert 1973 i Oslo, nedlagt 1996) er et konsertlokale i Musikkens hus i Toftes gate, opprinnelig kalt Amalienborg Jazzhus, eller på folkemunne **Malla** (1973–1984) og da lokalisert i Arbeidergata 2.
Flere innspillinger er gjort herfra,
blant annet Kristian Bergheim's *Live at Malla*,
og Al Cohn/Laila Dalseth/Totti Bergh's *We remember you* (Gemini Records, 2002) med opptak fra 9.-10.1986.

Etablissementet vant Smugetprisen 1993 og flyttet  til nedlagte Bergene sjokoladefabrikk på Rodeløkka i 1994.  Etter finansielle problem ble det nedlagt to år etter.  Noen av ildsjelene fortsatte i Klubbscenen Blå (1998–).

## Referanser
Fylkesvei 7530

**Fylkesvei 7530** går mellom Tranøy og Oppeid i Hamarøy kommune.

Frem til 2019 hadde veien betegnelsen fylkesvei 665 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Highfield Road

**Highfield Road Stadium** var et stadion i Coventry, England. Det ble bygd i 1899, og fungerte som hjemmebane for Coventry City inntil de flyttet til Ricoh Arena etter 2004/2005-sesongen. Siste kampen ble spilt 30. april 2005, da Coventry City slo Derby County 6-2, og det siste målet på stadionet ble scoret av Coventry Citys Andrew Whing.

Publikumskapasiteten var på slutten 23&nbsp;489 tilskuere. Rekorden for antall tilskuere i en kamp er likevel 51&nbsp;455, da Coventry City spilte mot rivalene Wolverhampton Wanderers i 1967. **Highfield Road** var et av de aller første stadionene i England med kun sitteplasser. Det var også kjent for å ha en av de aller største gressmattene i engelsk fotball.

Etter rivingen ble det bygget boliger på området hvor stadionet lå.


Highfield Road - geograph-2008790.jpg|Highfield Road i 1982
Former pitch of coventry city 27a07.JPG|Bilde fra 2007. Nye bygninger rundt området hvor stadionet var
New buildings on thackhall st 27a07.JPG|Bilde fra 2007. Stadionet var til høyre og parkeringsplassen til venstre for veien.


## Referanser

## Eksterne lenker
*
Sindre Guldvog

**Sindre Guldvog** (født 21. mars 1955) er en norsk forlagsmann. Han er tidligere konsernsjef i J.W. Cappelens forlag, direktør for Bonnier Norge og direktør i Norsk filminstitutt (NFI). 

Guldvog har vært styreleder i Den norske Forleggerforening og styremedlem i SF Norge, SF Kino og Bonnier Multimedia. Han ble utnevnt til stillingen som direktør for NFI i 2013. Direktørstillingen i NFI er et åremål på seks år. 

Av utdannelse er Guldvog siviløkonom.

## Referanser
Bare når jeg ler

***Bare når jeg ler*** var er en norsk situasjonskomedie på som gikk på TVNorge i 1996. Handlinga var lagt til sykehusmiljø og handlet i hovedsak om tre langtidspasienter og en kvinnelig lege ved et norsk sykehus. Hovedrollene ble spilt av Harald Heide Steen Jr., Elsa Lystad og Knut Lystad. Serien gikk på fredagskveldene og var basert på den britiske TV-serien *[[Only When I Laugh]]*. 

Til tross for det kjente rollerepertoaret ble serien ingen publikumssuksess.

Det skulle etter planen produseres 12 episoder, men kun åtte episoder ble vist i 1996. 

## Handling
Handlingen foregikk på et sykehus og tok utgangspunkt i tre langtidspasienter som delte værelse. Den tøffe lastebilsjåføren Johs Larsen, eks-jappen og hypokonderen Rolf Hassell, og den unge, naive Kristian Hemme. 

Andre sentrale figurer var avdelingsoverlegen Dr. Torp, som heller ville bruke tiden sin på å spille teater enn å være på sykehuset. En annen karakter var den danske pleieren Mogens, som ble kalt båtflyktning fordi han kom til Norge med danskebåten.

## Om serien
Serien ble ikke spesielt godt mottatt. Jan Ovind i VG karakteriserte den som «pinlig» og mente at «...både dialogen og handlingen er sykelig dårlig».  

Serien ble ingen publikumssuksess og på enkelte av episodene var seertallet så lavt som 66 000.

Den ble sendt i reprise i 1997, 1998 og 1999.

Serien var en fornorsket versjon av den britiske serien *[[Only When I Laugh]]*, som gikk på ITV fra 1979 til 1982. Også en svensk versjon, *Sjukan*, ble produsert i 1995.

## Rolleliste

I tillegg medvirket kjente skuespillere som Inger Lise Rypdal, Lars Andreas Larssen, Lasse Kolstad, Guri Schanke, Sigrid Huun, Karsten Isachsen og Turid Balke i gjesteroller.

## Referanser


## Eksterne lenker
*
Valverde (Bergamo)

**Valverde** er et kvartal i byen Bergamo i den italienske regionen Lombardia. Det ligger på nordsiden av gamlebyen, og har en befolkning på rundt 1&nbsp;000 innbyggere. Før 1927 var det en landsby som tilhørte kommunen Valtesse. Valverde har bl.a. en katolsk menighet med en kirke.
Dor (andre betydninger)

**Dor** kan sikte til:

* Dor (by) eller Dora, en gammel kanaanittisk by
* Dor (film)
* Dor (redskap), konisk stang til å utvide hull, drive nagler ut eller spiker inn
* Georges Dor, kunstner fra Quebec
* Karin Dor, tysk skuespiller
Kronofogdemyndigheten

**Kronofogdemyndigheten** er en svensk statlig myndighet som arbeider med å se til at ubetalt gjeld blir betalt. Myndighetssjefen har tittelen *rikskronofogde*.

Kronofogden arbeider med både privat og statlig gjeld. Privatgjeld kalles *enskilda mål*, der for eksempel bankgjeld, leie, lån og annen gjeld havner. Statsgjeld kalles *allmänna mål*, her inngår blant annet parkeringsbøter, studielån og skatter. Hensikten med Kronofogden er å sørge for at firmaer og privatpersoner gjør opp for seg i samfunnet. Dette sikres ved at kronofogdemyndigheten kan foreta utpanting og betalingssikring hos den som ikke betaler sin gjeld.

På mange måter tilsvarer Kronofogdemyndigheten Namsfogden i Norge. Kronofogdemyndigheten arbeider direkte med statlige krav uten noet annet inkassoselskap. I Norge arbeider Statens innkrevingssentral med inkasso av statlige krav, og namsfogden med tvangsforretninger, mens Kronofogdemyndigheten gjør alt arbeide for statlige krav med en forenklet og hurtigere rutine. Kronofogdemyndigheten arbeider også med private krav.

## Kronofogdemyndighetens regioner

#**[[Stockholm]]**
##Stockholms län
##Gotlands län
#**[[Eskilstuna]]**
##Södermanlands län
##Uppsala län
##Västmanlands län
#**[[Jönköping]]**
##Jönköpings län
##Östergötlands län
#**[[Kalmar]]**
##Kalmar län
##Kronobergs län
##Blekinge län
##Hallands län
#**[[Malmö]]**
##Skåne län 
#**[[Göteborg]]**
##Västra Götalands län
#**[[Karlstad]]**
##Värmlands län
##Örebro län
#**[[Gävle]]**
##Gävleborgs län
##Dalarnas län
#**[[Härnösand]]**
##Västernorrlands län
##Jämtlands län
#**[[Umeå]]**
##Västerbottens län
##Norrbottens län
## Personale
# Rikskronofogde
# Biträdande rikskronofogde
# Chefskronofogde
# Kronofogde
# Biträdande kronofogde 
# Kronofogdeaspirant
# Kronokommissarie
# Kronoinspektör
# Kronoassistent
## Referanser


## Eksterne lenker
*
Mark King (snookerspiller)

**Mark King** (født 28. mars 1974) er en engelsk profesjonell snookerspiller.

King ble profesjonell i 1991, men har aldri vunnet en rankingturnering. Andreplass i Welsh Open i 1997 og Irish Masters i 2004 er de beste plasseringene han har prestert. På verdensrankingen er hans beste plassering en ellevteplass, denne hadde han i sesongen 2002&ndash;2003.

Han har fire ganger vært i åttendedelsfinale i VM.

## Referanser


## Eksterne lenker
*
Mark King

**Mark King** er navnet til flere personer:

* Mark King (musiker) (f. 1958), engelsk musiker fra Isle of Wight.
* Mark King (snookerspiller) (f. 1974), engelsk profesjonell snookerspiller.
John Thomas

**John Curtis Thomas** (født 3. mars 1941 i Boston, død 15. januar 2013) var en amerikansk friidrettsutøver som konkurrerte i høydehopp.

Thomas hoppet som første mann over 7 fot innendørs allerede som 17-åring. I 1960 satte han verdensrekord tre ganger utendørs. 30. april 1960 hoppet han 2,17, én centimeter høyere enn Jurij Stepanov. 24. juni forbedret han rekorden til 2,18 og ei uke senere 1. juli hoppet han først over 2,19 og siden 2,22. Thomas var dermed favoritt til den olympiske tittelen under OL 1960 i Roma, men han kom på tredjeplass bak russerne Robert Shavlakadze og Valerij Brumel. Fire år senere, i Tokyo, vant favoritten Valerij Brumel. Begge klarte samme høyde, men Brummel vant på færre rivninger på lavere høyder.

## OL-medaljer
* 1964  Tokyo -  Sølv i friidrett, høydehopp  USA
* 1960  Roma -  Bronse i friidrett, høydehopp  USA

## Referanser


## Eksterne lenker
*
Engelsk 1. divisjon 1991–92

**Engelsk 1. divisjon 1991–92** var den 93. sesongen i Football League og den siste sesongen 1. divisjon var øverste nivå i engelsk fotball. Leeds United vant ligaen for tredje gang.

Klubbene på 1.- til 19.-plass i 1. divisjon samt Ipswich Town, Middlesbrough og Blackburn Rovers, som rykket opp fra 2. divisjon, var klubbene som den påfølgende sesongen spilte i det nystiftede FA Premier League. De tre dårligste klubbene, Luton Town, Notts County og West Ham United, ble dermed værende i Football Leagues 1. divisjon.

## Tabell

### Opprykk
De tre dårligste klubbene i 1. divisjon ble værende i The Football Leagues 1. divisjon og de to beste klubbene i 2. divisjon rykket automatisk opp til FA Premier League. Play-off ble spilt der klubbene som kom på tredje, fjerde, femte og sjetteplass i 2. divisjon spilte om en plass i FA Premier League.

**[[Engelsk 2. divisjon 1991–92]]:**

|}

;Play-off

## Referanser
Norbit

:*For filmkomedien fra 2007, med Eddie Murphy i hovedrollen, se *Norbit (film)
**Norbit  ASA** er et internasjonalt børsnotert teknologikonsern som leverer produkter, systemer, løsninger og tjenester basert på elektronikk. Konsernet har  hovedkontor i Trondheim, samt flere forretningskontorer i Norge og utlandet.

Virksomheten ble etablert i 1995 på Stjørdal. Gjennom oppkjøp har selskapet industrielle aner tilbake til 80-tallet. 

Konsernet har kompetanse innenfor radar, sonar, ultralyd, elektroniske bompengesystemer, navigasjon, telemetri, radiokommunikasjon, antennesystemer og embedded systemer.

## Referanser


## Eksterne lenker
*
Engelsk 1. divisjon 1988–89

**Engelsk 1. divisjon 1988–89** var den 90. sesongen i Football League. Arsenal vant klubbens niende ligatittel.

Etter Heysel-tragedien 29. mai 1985, ble engelske klubber straffet av UEFA med utestengelse fra alle de europeiske klubbturneringene. Utestengelsen varte i fem år, fra og med sesongen 1984–85 til og med sesongen 1989–90.

## Tabell

   

|}

### Opprykk
De tre dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon. Play-off ble spilt der klubbene som kom på tredje, fjerde, femte og sjetteplass i 2. divisjon spilte om en plass i 1. divisjon.

**[[Engelsk 2. divisjon 1988–89]]:**

|}

;Play-off

## Referanser
Engelsk 1. divisjon 1983–84

**Engelsk 1. divisjon 1983–84** var den 85. sesongen i Football League. Liverpool vant ligaen for tredje sesong på rad, klubbens 15. ligatittel totalt.

## Tabell

   

|}

### Opprykk
De tre dårligste klubbene i 1. divisjon rykket automatisk ned til 2. divisjon og de tre beste klubbene i 2. divisjon rykket automatisk opp til 1. divisjon.

**[[Engelsk 2. divisjon 1983–84]]:**

|}

## Referanser
PVC (andre betydninger)

**PVC** kan referere til:

* Polyvinylklorid (PVC-plast), et polymer av kloreten.
* PVC (band), rockegruppe fra Oslo, startet i april 1980.
Alb

**Alb** eller **Automatisk lastavhengig bremsekraftregulator** er en bremseregulerende ventil. Den er som regel montert på lastebiler og busser, der den sitter på rammen med en arm montert til bakakslingen.
Ved økt last presses rammen mot akslingen, og påvirket av armen, åpnes da **Alb** og slipper
igjennom mer luft til bremsene bak. På luftfjærede biler er den montert rett inn i fjærenes luftsystem.

Alb er ikke påbudt etter 1. oktober 1992 på nye biler som er utstyr med ABS.

## Referanser
Pol

**Pol** eller **POL** kan referere til:

* geografisk pol, skjæringspunktene mellom jordaksen (jorddiameteren vinkelrett på ekvatorplanet) og jordoverflaten, kalt Nordpolen og Sydpolen
* astronomisk pol (himmelpolene), skjæringspunktene mellom den forlengede jordaksen, himmelaksen og himmelkulen; senit og nadir
* Pol (magnetisk), hvert av endepunktene i en magnet
* Pol (elektroteknikk) ledende terminal, del av en bryter
* Pol (elektronikk), en RC- eller RL-kombinasjon, filter, knekk i frekvensresponsen
* Pol (matematikk) begrep i kompleks analyse, assosieres med nullpunkt
* Vinmonopolet
* Pol Pot, leder av Røde Khmer
* Pol-e Alam, provins-senter i Afghanistan
* Sar-e Pol (provins) i Afghanistan
* Pol (elv), elv i Russland
* Pol (semantikk), i overført betydning – ytterpunkter hvor noe samler seg
Ben Browder

**Ben Browder** (født 11. desember 1962 i Memphis i Tennessee) er en amerikansk skuespiller som ble kjent med sin hovedrolle i science fiction TV-serien *[[Farscape]]* (1997). Etter at serien ble stanset på grunn av pengemangel, ble han med i TV-serien *[[Stargate SG-1]]*.

Browder vokste opp i Charlotte i Nord-Carolina, og er i dag gift med skuespillerinnen Francesca Buller som han møtte da han studerte ved Central School of Speech and Drama i London. De to flyttet til Australia da innspillingen av *Farscape* startet, men da serien ble kansellert flyttet de tilbake til USA. Francesca Buller har også spilt en gjesterolle som Minister Akhna i *Farscape*. Ben Browder mottok to Saturn-priser for sin skuespillerprestasjon i serien.

I 2004 spilte Browder i filmen *[[A Killer Within]]*.

## Referanser


## Eksterne lenker
* BenBrowder.net
* Ben Browder-Online
* Ben-Browder.com 
* The Ben Browder Portal
*
Engelsk 1. divisjon 1972–73

**Engelsk 1. divisjon 1972–73** var den 74. sesongen i Football League. Liverpool vant sin åttende ligatittel.

## Tabell

|}
* 1 Arsenal var egentlig kvalifisert for UEFA-cupen, men ble nektet deltakelse av FA da de fremdeles holdt på regelen om at kun en klubb per by kunne delta i UEFA-cupen. En annen London-klubb, Tottenham Hotspur, fikk plassen i UEFA-cupen ved å vinne ligacupen. 

### Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.

**[[Engelsk 2. divisjon 1972–73]]:**

|}

## Referanser
Engelsk 1. divisjon 1970–71

**Engelsk 1. divisjon 1970–71** var den 72. sesongen i Football League. Arsenal vant sin åttende ligatittel. De vant også FA-cupen og ble dermed den fjerde klubben som tok The Double i engelsk fotball.

## Tabell

   

|}
*1 Arsenal og Liverpool deltok i Messebycupen.
*2 Leeds United vant Messebycupen.
*3 Liverpool kvalifisert til Cupvinnercupen som tapende finalister i FA-cupen.
*4 Chelsea kvalifisert til Cupvinnercupen som tittelforsvarere.

### Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.

**[[Engelsk 2. divisjon 1970–71]]:**

|}

## Referanser
Iljusjin Il-76

**Ilyushin Il-76** er et russisk transportfly. Flyet har vært i utstrakt bruk hos sivile operatører, men ble utviklet for datidens sovjetiske flyvåpen på grunnlag av spesifikasjoner for et nytt transportfly, for å erstatte turbopropflyet Antonov An-12. Det er i den militære rollen de fleste Il-76 og varianter er brukt, men i dag benyttes flyet av en lang rekke sivile operatører verden over. De ubevæpnede, sivile versjonene har fått NATO-kallenavnet «Candid-A», og de bevæpnede militære versjonene NATO-kallenavnet «Candid-B».

## Bakgrunn og utvikling

Prototypen fløy første gang 25. mars 1971 og den første serieproduserte Il-76 8. mai 1973. Sovjets flyvåpen begynte evalueringen av flytypen 14. november 1973 og satte i løpet av prosessen 25 verdensrekorder for transportfly, hvorav 24 var offisielle. I løpet av 1974 ble de første Il-76 operative i flyvåpenet. Den første sivile Il-76 ble først tatt i bruk av Aeroflot 26. september 1977.

## Russlands invasjon av Ukraina 2022
Under Russlands invasjon av Ukraina 2022, den 25. februar, rapporterte et ukrainsk statlig kommunikasjonsbyrå at to Il-76 var blitt skutt ned over Bila Tserkva.  Dette ble bekreftet av amerikanske representanter.  

## Spesifikasjoner

## Referanser


## Eksterne lenker
* Ilyushin IL-76 (Candid)
Engelsk 1. divisjon 1968–69

**Engelsk 1. divisjon 1968–69** var den 70. sesongen i Football League. Leeds United vant sin første ligatittel.

## Tabell

|}
* 1 Leeds United, Chelsea og Liverpool deltok i Messebycupen 1968–69.
* 2 Newcastle United vant Messebycupen 1968–69.

### Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.

**[[Engelsk 2. divisjon 1968–69]]:**

|}

## Referanser
John Farnham (sanger)

**John Peter Farnham** (født 1. juli 1949 i Dagenham i Essex i England) er en engelsk-australsk popsanger. 
## Biografi
Han flyttet til Melbourne i Australia med sine foreldre da han var ti år gammel. Han var et tenåringsidol fra 1964 til 1979, og gikk siden over til voksen samtidspop. Han fikk stort sett hatt en solokarriere, men han erstattet Glenn Shorrock som vokalist i Little River Band mellom 1982 og 1985. 

I september 1986 ble hans solo single, «You're the Voice» nr.1 på den australske single-listen. John Farnham mistet tidlig begge foreldre i en flyulykke, og det er derfor et paradoks at han synger; «We're all someones daughter, we're all someones son» i sitt første store hit. Albumet *Whispering Jack* lå på førsteplass i hele 25 uker, og er det mestselgende albumet i australsk historie. Flere band spurte han om å være vokalist etterpå på grunn av hans kraftige stemme, men han takket nei til alle og sa han heller ville være hjemme og leve en mindre hektisk livsstil. 

Han var også på turné med Olivia Newton-John og sang i «The Main Event», turnéens navn, i 1998.

Farnham har også jobbet med Queen i 2003, og har fått tilbud om å være vokalist, etter Freddie Mercury, noe han også takket nei til.

«You're The Voice» har fremdeles en god plass i spillelistene på norske radioer, og spilles jevnlig og ofte.

Han er offiser (OA) av Order of Australia og tildelt Hundreårsmedaljen.

## Referanser


## Eksterne lenker
* 
* 
* 
*
Engelsk 1. divisjon 1964–65

**Engelsk 1. divisjon 1964–65** var den 66. sesongen i Football League. Manchester United vant sin sjette ligatittel, sju år etter München-ulykken.

## Tabell

|}
* 1 West Ham United var tittelforsvarere i Cupvinnercupen og dermed automatisk kvalifisert.

### Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.

**[[Engelsk 2. divisjon 1964–65]]:**

|}

## Referanser
Engelsk 1. divisjon 1960–61

**Engelsk 1. divisjon 1960–61** var den 62. sesongen i Football League. Tottenham Hotspur vant sin andre ligatittel. De vant også FA-cupen og ble dermed den tredje klubben som tok The Double i engelsk fotball.

## Tabell

|}
* 1 Leicester City fikk plassen i Cupvinnercupen som tapende finalist i FA-cupen, da vinneren Tottenham også vant ligaen og var kvalifisert til Serievinnercupen.

### Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.

**[[Engelsk 2. divisjon 1960–61]]:**

|}

## Referanser
Flo (andre betydninger)

**Flo** eller **FLO** viser til Flo, høyvann, men det er også et norsk etternavn knyttet til gården Flo i Oppstryn. Flo har flere betydninger:

* Flo, høyvann
* Forsvarets logistikkorganisasjon (FLO)
* Fairtrade Labelling Organizations International (FLO)
* Flo, fjell og fjære: Jostein Flo utforsker Vestlandet (TV-program)

* Flø, sted på Sunnmøre
* Flo (Stryn), bosetning i Oppstryn, i Stryn

## Personer
### Fornavn, eller kallenavn
Flo er et vanlig brukt kallenavn for Florence, men blir brukt også for andre:

* Florence Griffith-Joyner, også kjent som «Flo-Jo» (1959-1998), amerikansk friidrettsutøver
* Flo Hyman (1954-1986), amerikansk volleyballspiller 
* Frederick Law Olmsted (1822-1903), amerikansk landskapsarkitekt ofte omtalt som «FLO»
* Flo Rida (f. 1979), amerikansk rapper
* Florenz Ziegfeld (1867-1932), kjent som «Flo» Ziegfeld, amerikansk teaterprodusent og impresario

### Nordmenn
For fotballspillerne fra Flo i Stryn, se Fotballfamilien Flo

* Helge Flo (f. 1966), handikappidrettsutøver innen langrenn
* Olav Flo (1922&ndash;1989), bibliograf
* Rasmus Flo (1851&ndash;1905), lærer, filolog og målmann
* Stian Flo (f. 1985), friidrettsutøver
* Sven Flo (f. 1963), ordfører (H) 
* Trude Helen Flo (f. 1972), professor i cellebiologi
* Yngve Flo (f. 1972), norsk historiker, sakprosaforfatter og professor

* Nina Kristin Flo Mørkved (f. 1976) norsk fotballspiller
Stephen Glass

**Stephen Glass** (født 1972 i Highland Park i Illinois i USA) var en amerikansk journalist i *[[The New Republic]]*, som ble sagt opp etter at det i 1998 ble oppdaget at han hadde basert sine artikler på falske sitater, kilder og fiktive hendelser. Historien er tema for filmen *[[Shattered Glass]]* fra 2003, der Stephen Glass ble portrettert av Hayden Christensen.

Glass studerte ved University of Pennsylvania, hvor han var redaktør for studentavisen *[[The Daily Pennsylvanian]]*. Etter Glass-skandalen fullførte han sin juridiske utdannelse ved Georgetown University Law Center, men har etter det blitt nektet advokatbevilling både i New York og Califonia med begrunnelse i hans falske artikler.

## Referanser
Engelsk 1. divisjon 1957–58

**Engelsk 1. divisjon 1957–58** var den 59. sesongen i Football League. Wolverhampton Wanderers vant ligaen for andre gang.

## Tabell

|}
*1 Manchester United ble invitert til å delta i Serievinnercupen som en gest fra UEFA på grunn av München-ulykken, men FA tvang klubben til å trekke seg.

### Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.

**[[Engelsk 2. divisjon 1957–58]]:**

|}

## Referanser
Aulin-kvartetten

**Aulin-kvartetten**, etablert 1887 av Tor Aulin, var en svensk strykekvartett.

Kvartetten oppnådde høy anseelse i musikalske kretser. De turnerte mye i hele Sverige, og medvirket i konserter med blant andre pianistene Wilhelm Stenhammar og Valborg Aulin.
## Referanser
The New Republic

***The New Republic*** er et amerikansk politisk liberalt magasin som utgis annenhver uke (frem til mars 2007 ukentlig), med et opplag på mellom 40&nbsp;000 og 65&nbsp;000. Det ble grunnlagt i 1914 som et venstreorientert tidsskrift. I 1975 ble det kjøpt av Harvard-professoren Martin Peretz. Dets redaktør er Franklin Foer.

I 1998 ble det oppdaget at en av magasinets medarbeidere, Stephen Glass, hadde skrevet en rekke artikler med falske kilder og om fiktive hendelser; dette er tema for filmen *[[Shattered Glass]]* fra 2003.

Tidsskriftets opplag har i senere år gått betydelig tilbake. Dette har blitt forklart både med Glass-skandalen, økt konkurranse fra nettsteder og også med at tidsskriftet har gått inn for amerikanske kriger i utlandet.

## Referanser


## Eksterne lenker
*
Fire dager, åtte år

***Fire dager, åtte år*** er en roman av Line Baugstø. Romanen kom ut på Oktober forlag i 2006 og ble nominert til Sørlandets litteraturpris i 2007. ISBN 978-82-495-0425-1

## Om romanen
*Fire dager, åtte år* tar utgangspunkt i en hendelse natt til søndag 27. februar 1972. Da ble Fædrelandsvennens avishus i Kristiansand sentrum sprengt i luften. Line Baugstø bruker stoffet fra hendelsen direkte når hun siterer fra artikler i avisen mandag 28. februar og dagene etterpå. Men rundt dette har hun lagt en historie om en kvinne som tidligere har jobbet i avisen, men som nå er alenemor til en 15 år gammel gutt. Kvinnen har tidligere vært sammen med en journalist i avisen, og i dagene etter at avisen ble sprengt i luften, tar de opp kontakt igjen som en følge av stresset hun opplever da hennes sønn kommer i politiets søkelys.

Romanen tegner et tidshistorisk riktig bilde av situasjonen i Norge på den tiden og gir et interessant innblikk i alt arbeidet som måtte til for at avisa skulle kunne komme ut allerede mandag etter en slik dramatisk hendelse.

## Eksterne lenker
* Anmeldelse i Dagsavisen
* Anmeldelse i Dagbladet
* Omtale hos forlaget
* Sørlandets litteraturpris bokliste
* Sørlandets litteraturpris – de nominerte
Engelsk 1. divisjon 1949–50

**Engelsk 1. divisjon 1949–50** var den 51. sesongen i Football League. Portsmouth vant sin andre ligatittel på rad. Dette var klubbens andre og siste tittel totalt per 2017. 

## Tabell

   

|}

### Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon. 

**[[Engelsk 2. divisjon 1949–50]]:**

|}

## Referanser
Hilde Sejersted

**Hilde Sejersted** (født **Robberstad**, 1941) er en norsk lektor, litteraturskribent og forfatter. 

Hilde Sejersted arbeidet som lektor i norsk, historie og latin ved Oslo katedralskole 1968–2008. Hun er også medlem i Det Norske Akademi for Språk og Litteratur.

Sejersted har bl.a. skrevet bøkene *Om Garmann & Worse av Alexander Kielland* (1996) og *Om Synnøve Solbakken av Bjørnstjerne  Bjørnson* (1998). Sammen med Lars-Roar Langslet redigerte hun boken *Det milde islett* (1994) om dansk-norsk kulturelt samliv og sammen med Vibeke Roggen har hun  utgitt *Latinen lenge leve! Sitater og bevingede ord* (2011) og *Litt latin* (2017).

Hun var gift med historiker og samfunnsforsker Francis Sejersted.

## Referanser
Toyota Corona

**Corona** er en bilmodell som ble produsert av Toyota. Den første modellen ble lansert i 1957, den siste i 1982.  I hele produksjonsperioden ble Corona overalt betraktet som en stor bil. Etterkommeren Toyota Camry ble lansert i 1983.

## Toyota Mark II

Det ble produsert en egen modell som het Toyota Corona Mark II. Denne var mye større enn vanlige Corona og ble tilslutt en egen bilplattform, bare kalt Toyota Mark II. Den kraftigste og best utstyrte varianten av denne igjen var Toyota Mark II 2000, produsert fra 1972 til 1977.

Toyota Corona Mark II 2000 var en stor bil i Europa, hvor den ble lansert med 2.0-motor (18R) (86–89 HK/5500 o/min) og Toyota Corona Mark II 1700 med 1.7-motor (6R) (81 Hk/ o/min). Bilen ble lansert med et høyt utstyrsnivå for sin tid, med blant annet setebelte-alarm. På toppmodellene var det elektriske vinduer, fem gir og air condition. Dette var veldig sjeldent i Norge, fordi importavgiftene i 1970-årene umuliggjorde import av modeller ferdig utstyrt med fem gir, uten en voldsom økning i pris. Girkassene var derfor stort sett utstyrt med fire gir.

Den største motoren, 18R og 18R-G (med 2 Solex-Mikuni horisontal doble forgassere og twin cam), satt også i Toyota Celica fra 1971 til 1974.

## Slutten i Europa
Corona ble produsert som en stor familiebil helt frem til begynnelsen av 1980-årene. Corona ble erstattet av Cressida i 1977. Corona var veldig populær i Norge, og den vanlige Corona solgte bedre enn Mark II-utgaven, den større og mer eksklusive.

Corona ble produsert i andre land frem til i 2000.
Toyota Carina

**Carina** er en bilmodell som Toyota produserte fra 1970 og helt frem til 2001 i Japan. Her i Europa forsvant den fra importørenes lister i 1998. Den ble opprinnelig bygd for å være en kompaktbil, og i Japan og USA har den alltid blitt sett på som det, men her i Europa er den alltid betraktet som en liten familiebil.

## Historie
(Under oppgradering)

Carina har alltid vært en medium-størrelse-bil. Den hadde høyere utstyrsnivå enn Toyota Corolla på sin tid, men lå fremdeles bak Toyota Corona og sportsbilen Toyota Celica. Den har utvilsomt vært ganske traust kjøpt i Europa, og var stødig på salgslistene i Norge og ellers i Norden. Den ble lansert først med 1,6 liters motor, som i Corona. Carina E, som var den siste generasjonen som ble produsert opp mot 1998, fikk det største motoralternativet i Carinahistorien, en 2,0 liters direkteinnsprøytningsmotor i GLi modellen. 
Carina ble opprinnelig bygd på samme plattform som Celica. 

**TA 12/14**

Førstegenerasjons Carina ble lansert i 1970 og har modelbetegnelsen TA-12 eller TA-14. Denne generasjonen ble solgt helt til i 1977. Denne modellen var levert med en 1588 cm2 stor motor med 75 hk og kom som både 2 og 4 dørs sedan. Disse var bakhjulstrekk og ble stadig oppgradert i løpet av sin modellhistorie.

**TA 40**

I 1978 overtok TA-40. Denne modellen kom som stasjonvogn, sedan og coupé. Denne ble også levert med en 1,6l motor på 75 hk og en sterkere motor med 86 hk til stasjonsvognen. TA-40 hadde bakhjulstrekk og ble levert til i 1982. I 1979 ble det gjort en utseendemessig oppgradering, da ble de runde frontlyktene erstattet av firkantete og baklyktene ble byttet ut, Samtidig kom det nye støtfangere. 

**TA 60**

Fra 1981 var TA-60 i handelen. Denne var større enn TA-40. Designet på denne modellen var vesentlig mer kantete enn den foregående modellen. Motoralternativene var de samme som på TA-40, bortsett fra en  dieselmotor på 1833 cm³ og 64 hk.

**Carina II**

I 1984 kom familiebilen Carina i ny versjon, med en rekke tekniske endringer, og var bygget i Toyota (Aichi) i Japan. Den største endringen var at bilen gikk fra å ha bakhjulsdrift til forhjulsdrift, og var mer eller mindre nøyaktig samme bil som ble solgt i Asia som Toyota Corona. Bilen var tilgjengelig både som sedan og halvkombi med en rekke diesel og bensinmotorer. 2.0 diesel og 1.6 bensin var blant valgmulighetene, og topputgaven hadde godt med utstyr for tiden, elektriske vinduer, elektrisk soltak, klimaanlegg og lettmetallfelger. Automatkasse var og tilgjengelig på alle motorer. I enkelte markeder var 4-trinns manuell standardutstyr, mens i Norge kom alle med 5-trinns. Carina II (T150) ble erstattet i 1988 av femtegenerasjons Carina II (T190), som igjen bydde på nye motorer og et oppdatert design, som igjen ble erstattet i 1992 av Carina E (T190) som var bygget i Burnaston i England.

Carina endte sitt løp i Norge i 1998, da Avensis kom på markedet. Senere bestemte Toyota seg for å lansere sterkere og større utgaver av Avensis, da Camry ikke lenger var å oppdrive i Europa. Slik ble Avensis en kombinasjon av Carina og Camry, til manges glede.

## Referanser
Vigsnes Kobberverk

**Vigsnes Kobberverk** er et bergverk som ble startet i 1865. Det ligger på nordvestsiden av Karmøy, rett nord for Haugesund lufthavn.

Torbjørn Brualand var den opprinnelige oppdageren av kobbermalm på Visnes og tok i samarbeid med Mauritz Kartevold kontakt med Antwerpen Gruveselskap ved dens representant i Norge, Charles de France, som overtok rettighetene til malmfunnet og ble direktør i selskapet.

## Gruvene
Gamlegruva var i drift fra 1865 til 1895. Det ble utdrevet 1,4 millioner metriske tonn råmalm hvorav  tonn ble eksportert.

Rødklev gruve var i drift fra 1899 til 1972. Her ble det utvunnet 2,8 millioner tonn råmalm hvorav 1,3 millioner tonn ble eksportert.

## Frihetsgudinnen i New York
På folkemunne har det alltid vært hevdet at kobberet i Frihetsgudinnen i New York kommer fra Visnes. Høsten 1985 ble kobberet fra statuen analysert, og det ble da bekreftet at det er utvunnet på Visnes. Senere er disse resultatene trukket i tvil.

## Museumsdrift
Vigsnes Grubemuseum er åpent i sommersesongen, eller etter avtale. Museet har i sin samling blant mye annet den første elektriske glødelampen som ble tatt i bruk allerede ca. 1870.

## Referanser


## Eksterne lenker
* Vigsnes grubemuseum (visitkarmøy.no)  Besøkt 14. desember 2021.
Visnes

**Visnes** er et område og var inntil 2019 et tettsted i Karmøy kommune i Rogaland. Stedet ligger vest for Avaldsnes på Karmøy, rett øst for Grønneviken.

## Vigsnes Kobbergruve
Visnes er et gammelt gruveområde. I 1865 fant skjerperen Mauritz Kartevold fra Jæren en rik kobbererts på «Vigsnes». Dette ble starten på en omfattende gruvedrift som varte fra 1865 til 1972. Fram mot 1895 var Vigsnes Kobberverk et av de største kobberverkene i Nord-Europa, og gruvene på Vigsnes stod for 70 % av Norges eksport. På det meste arbeidet 800 personer i gruvene, og  mennesker bodde på Vigsnes, hvor verket drev et helt samfunn med skole, sykehus og ordenspoliti.

I dag omfatter gruveområdet et stort friluftsområde med blant annet gamlegruva, smeltehytta, administrasjonsbygningen, to arbeiderboliger som verkets franske direktør, *Charles De France*, anla. Man kan få omvisning på området eller vandre på egen hånd med en «fører». På museet er det utstillinger som presenterer gruvehistorien. Kobberet som ble brukt i Frihetsgudinnen i New York kommer fra Visnes. Dette er sjekket gjennom kjemisk testing av kobber fra statuen og kobber fra gruva. Disse testene ble utført på Bell laboratoriumet i USA i 1986.

I Visnes finner man også en krambod, gruvelekeplass i Fransehagen, og tur- og ridestier. administrasjonsbygningen brukes som serveringslokale.

## Referanser
Willy-Brandt-Platz (Frankfurt)

**Willy-Brandt-Platz** (tidligere **Theaterplatz**) er en viktig plass i den vestlige delen av bydelen Innenstadt i Frankfurt am Main. Den ligger i Bankkvartalet og grenser til parkområdet Wallanlagen. Den europeiske sentralbanken ligger ved Willy-Brandt-Platz.

Før bybefestningene i Frankfurt ble revet lå den såkalten Gallusporten (*Gallustor*) der hvor plassen nå ligger. Gallusporten var byens vakreste byport, og var inngangsport til Frankfurt for de mektige i det tysk-romerske rike. Gallusporten ble bygget på 1300-tallet og opprinnelig kalt Galgeporten, fordi man der hadde utsikt til byens galge. 

Etter at porten ble revet i 1809 ble navnet Gallusporten brukt om plassen som oppstod der hvor porten hadde stått. I utkanten av plassen ble Frankfurts tre vestbaner (*Frankfurter Westbahnhöfe*) bygget (Taunusbahnhof, Main-Neckar Bahnhof og Main-Weser Bahnhof). Taunusbahnhof ble bygget i 1839 og var Frankfurts første jernbanestasjon. I 1888 ble alle stasjonene nedlagt da Frankfurt Hauptbahnhof ble åpnet.

Etter at det nye teateret ble bygget ble plassen i 1902 omdøpt til *Theaterplatz*. I 1992 fikk den så navnet *Willy-Brandt-Platz*, etter den nylig avdøde tidligere kansleren. Dette skjedde etter initiativ fra byens overborgermester Andreas von Schoeler (SPD), Brandts partifelle.
Hot Saints

**Hot Saints Jazzband** (etablert 1953 i Ski/Oppegård, nedlagt 1960) var et norsk dixieland-orkester, bestående av Tore Jensen kornett, Lasse Berglund trompet, Karl Yttervik trombone/klarinett, Egil Fjelddahl piano, Christian Wulff-Pedersen bass og Bjørn Hartmann trommer (avløst av Svein Christiansen 1958).  
De turnerte Tyskland (1956-58) og ga ut EP (Polydor, 1957).  Ved 50-årsjubileet fremførte de jubileumskonsert på «Bowlers» med Finn-Erik Levin gitar, Tore Jensen kornett, samt hans sønn Kjetil Lønborg Jensen trommer.
Gruppen var også benevnt som **Jazzin' babies** (1954–56), et navn som ble gjentatt på dixieland-gruppen Jazzin' Babies (2003–) der Tore Jensen's sønn forøvrig spiller.

## Referanser
Sucre (delstat)

**Estado Sucre** er en av de 23 delstatene som Venezuela er inndelt i. Delstatens hovedstad er Cumaná. Sucre dekker et areal på 11&nbsp;800&nbsp;km². Ved folketellingen i 2011 hadde delstaten  innbyggere.

## Referanser
Språknytt

***Språknytt*** er et tidsskrift utgitt av Språkrådet. Bladet har kommet ut siden 1973.

*Språknytt* kommer med fire utgaver i året, og abonnementet er gratis. Hvert nummer blir også lagt ut på Internett på Språkrådets hjemmeside.

## Eksterne lenker
* Språknytt på nett
RiksTV

**RiksTV AS** er et norsk TV-distribusjonsselskap etablert 17. november 2005. Selskapet er Norges eneste TV-distributør som leverer digital-TV via antenne og internett. 98 prosent av husstandene og ca. 90 prosent av fritidsboligene i Norge får inn RiksTV med vanlig TV-antenne. Selskapets hovedkonkurrenter er Allente, Altibox, Telia og Telenor.

Selskapet var eid av TV 2 Gruppen og NRK Aktivum, med 49.99 prosent hver. I september 2019 solgte Telenor Media Invest AS sin andel ut av RiksTV.
I mai 2021 kjøpte TV2 Gruppen AS NRK sine eierandeler i Riks TV. Selskapet eies nå 100% av TV2 Gruppen AS.

RiksTV ble dannet i forbindelse med overgangen fra analogt til digitalt bakkenett. Teknisk drift av nettet foretas av Norges Televisjon (NTV), som etter konsesjonsvilkårene skal sørge for dekning for minst 95 % av landets husstander. De første sendingene startet i september 2007.
## Dekning
RiksTV/NTV dekker 98 prosent av husstandene og ca. 90 prosent av fritidsboligene i Norge med sine signaler. Dekning oppnås på flere måter, hovedsakelig gjennom bakkebaserte sendere. Der disse ikke gir dekning, kan abonnenter få et gratiskort hos satellittoperatøren Allente, som gir mulighet for å ta inn de tre NRK-kanalene. Dette gjelder imidlertid kun fastboende, ikke hytteeiere. Enkelte hytteeiere må dermed betale dobbel avgift for å kunne se de samme kanalene hjemme, via pålagt kabelanlegg, og hytta med kun satellittdekning etter at den analoge omformeren ble demontert. For de husstander som ikke dekkes av bakkenettsendere og ligger i satellittskygge, er det satt opp ca. 600 skyggenettsendere. Mange av disse vil kun sende NRKs signaler.

## Kanaltilbud
RiksTVs originale kanalpakke ble lansert den 12. juni 2007, og besto av
NRK-kanalene, TV 2 Direkte, TV 2 Zebra, TV 2 Filmkanalen, TV 2 Nyheter, TV3, TVNorge, Discovery Channel, The Voice TV, Viasat Sport N, TV3+ Norge, Disney Channel, FEM. Siden kanalpakken ble lansert har kanalutvalget blitt utvidet jevnlig, og RiksTV tilbyr nå over 65 kanaler via bakkenett og internett. 

RiksTV var først i Norden med å lansere et abonnement der kundene selv kunne velge kanaler, og i mars 2012 ble kanalpakken Favoritter lansert – en pakke der hver abonnent kan plukke ut seks valgfrie kanaler i tillegg til NRKs kanaler, Frikanalen, lokal-TV og Visjon Norge. Selskapet var også først ute med ny prisstruktur som gir abonnentene TV fire steder til samme abonnementskostnad i september 2010. 

## Strømmetjenester
RiksTV tilbyr en rekke TV- og underholdningstjenester via internett, og selskapet var først ute med NRK TV i deres strømmetjeneste Underholdningsportalen. I tillegg til NRK TV er arkivtjenester, filmleietjeneste, musikktjenesten Beat og flere andre funksjonaliteter tilgjengelig i strømmetjenesten Underholdningsportalen. 

RiksTV har også egne apper for iOS og Android.  

## Referanser


## Eksterne lenker
*